open-index/open-wikipedia-markdown huggingface dataset:
Raymond Benson

**Raymond Benson** (s. 6. syyskuuta 1955) on yhdysvaltalainen kirjailija, joka tunnetaan ennen kaikkea miehenä joka jatkoi James Bond -kirjojen kirjoittamista John Gardnerin vetäydyttyä eläkkeelle. Tämä herätti närää ja ennakkoluuloja, sillä Benson on yhdysvaltalainen, ja varsinkin Ian Flemingin alkuperäiset Bond-tarinat tekevät usein pilaa yhdysvaltalaisista.

Benson kirjoitti yhteensä kuusi James Bond -romaania, kolme elokuvakäsikirjoituksen romaaniversiota sekä kolme novellia. Elokuvat, joista hän teki romaaniversiot, olivat *[[Huominen ei koskaan kuole]]* (1997), *[[Kun maailma ei riitä]]* (1999) ja *[[Kuolema saa odottaa]]* (2002). Vuoden 2002 jälkeen Benson ei ole julkaissut James Bond -tekstejä.

Benson on osallistunut monien videopelien käsikirjoittamiseen. Lisäksi Benson on kirjoittanut romaaniversion Hideo Kojiman videopelistä *[[Metal Gear Solid]]* ja kaksi *[[Splinter Cell (pelisarja)|Splinter Cell]]* -pelisarjaan perustuvaa kirjaa.

## Lähteet
Haapakosken rautatieasema

**Haapakosken rautatieasema** () on Suomen rataverkon liikennepaikka Haapakosken kylässä Pieksämäellä Etelä-Savossa rataosalla . Liikennepaikan etäisyys Helsingin päärautatieasemalta on 393,5 ratakilometriä mitattuna Pieksämäen rautatieaseman kautta. Asema avattiin liikenteelle 1. lokakuuta 1889.

Haapakosken asema perustettiin Haapakosken kylän itäpuolelle. Kylässä oli ruukki, jolle rakennettiin pistoraide Haapakosken ratapihan eteläpäästä. Liikennepaikkarakennus on alun perin rakennettu niin sanotun *Oulun radan* viidennen luokan aseman tyyppipiirustuksia käyttäen. Aseman suunnittelija on todennäköisesti ollut Knut Nylander. Asemarakennus valmistui vuonna 1889 ja sitä laajennettiin vuonna 1905 Bruno Granholmin alkuperäistä rakennustapaa noudattaneiden suunnitelmien mukaisesti.

Haapakoski muutettiin miehittämättömäksi 15. maaliskuuta 1983 ja henkilöliikenne lakkautettiin 29. toukokuuta 1988. Tavaraliikenne lakkautettiin vuonna 2000 ja rata Haapakosken ruukille purettiin 2006.

Asemarakennus siirtyi Senaatti-kiinteistöille vuonna 2007 ja Ratahallintokeskukselle vuonna 2009.

## Turvalaitteet
Vuoteen 1981 asti Haapakosken asemalla oli niin kutsuttu *köyhänmiehen releasetinlaite* eli varmistuslukko- ja opastinturvalaitos. Tuolloin vaihteet olivat varmistuslukoilla lukittavia ja paikallisesti käsin käännettäviä. Vuonna 1981 otettiin käyttöön saksalaisvalmisteinen Siemens DrS -releasetinlaite. Releasetinlaite siirtyi vuonna 1982 ohjattavaksi Pieksämäen liikenteenohjauskeskuksesta käsin, jolloin liikennepaikka jäi miehittämättömäksi. Releasetinlaite on edelleen käytössä asemarakennuksen pohjoispäädyssä.

## Lähteet

## Aiheesta muualla
* Vaunut.org: Kuvia Haapakoskelta
Kenny Rogers

**Kenneth Ray ”Kenny” Rogers** (21. elokuuta 1938 Houston, Texas – 20. maaliskuuta 2020 Sandy Springs, Georgia) oli yhdysvaltalainen countrylaulaja ja lauluntekijä. 

Vuonna 1967 hän perusti yhdysvaltalaisen yhtyeen *The First Edition.* Hän on yksi eniten levyjä myyneistä countrylaulajista. Hän levytti sekä yksin että Dolly Partonin kanssa, ja kirjoitti lauluja muille artisteille. Yksi Rogersin suurimmista hiteistä, *Lucille*, kertoo naisesta joka jätti miehensä ja neljä lastansa kesken sadonkorjuukiireiden. Toinen hänen suurista kappaleistaan *The Gambler*, tuli tutuksi samannimisen TV-sarjan tunnussävelenä ja voitti Rogersille Grammyn parhaana countrylaulajana vuonna 1980.

## Levyalbumipalkinnot

* 2007: CMT — Water & Bridges
* 2005: CMT — Favorite All-Time Country Duet ("Islands in the Stream" with Dolly Parton)
* 2004: CMT — "Ruby Don't Take your Love To Town" — Greatest Cheating Song #6.
* 2003: International Entertainment Buyers Association — Lifetime Achievement Award
* 2003: CMT — Greatest Male Artist #19.
* 2003: CMT — "The Gambler" Greatest Song #26.
* 1999: BBC — Greatest Country Singer #2
* 2000: Country Weekly Presents the TNN Music Awards — Career Achievement Award
* 1988: Grammy — Best Country Vocal Performance, Duet
* 1986 USA Today/ People — Favorite Singer Of All-Time
* 1985: American Music Awards — Favorite Album
* 1985: American Music Awards — Favorite Male Artist
* 1983: Academy of Country Music — Single of the Year
* 1983: Academy of Country Music — Top Vocal Duet
* 1983: American Music Awards — Favorite Male Artist
* 1983: American Music Awards — Favorite Single
* 1983: ASCAP — Song of the Year
* 1982: American Music Awards — Favorite Album
* 1981: American Music Awards — Favorite Album
* 1981: American Music Awards — Favorite Male Artist
* 1981: American Music Awards — Favorite Single
* 1980: American Music Awards — Favorite Album
* 1980: American Music Awards — Favorite Male Artist
* 1980: Music City News Country — Single of the Year
* 1979: American Music Awards — Favorite Album
* 1979: American Music Awards — Favorite Male Artist
* 1979: CMA — Album of the Year
* 1979: CMA — Male Vocalist of the Year
* 1979: CMA — Vocal Duo of the Year
* 1979: Grammy Award for Best Male Country Vocal Performance ("The Gambler")
* 1979: Music City News Country — Male Artist of the Year
* 1979: Music City News Country — Single of the Year
* 1978: Academy of Country Music — Entertainer of the Year
* 1978: Academy of Country Music — Top Male Vocalist
* 1978: American Music Awards — Favorite Single
* 1978: CMA — Vocal Duo of the Year
* 1977: Academy of Country Music — Album of the Year
* 1977: Academy of Country Music — Single of the Year
* 1977: Academy of Country Music — Song of the Year
* 1977: Academy of Country Music — Top Male Vocalist
* 1977: CMA — Single of the Year
* 1977: Grammy Award for Best Male Country Vocal Performance ("Lucille")

## Lähteet

## Aiheesta muualla

Kenny Rogersin muistokirjoitus Helsingin Sanomissa
Haapakoski (Pieksämäki)

**Haapakoski** on pieni maaseutukylä Pieksämäen ja Suonenjoen rajalla Etelä-Savossa. Kylä sijaitsee noin 23 kilometriä pohjoiseen Pieksämäeltä, Haapajoen varrella. Kylän väkiluku on noin 190 ja talouksia on noin sata. Kylä on syntynyt aikoinaan Haapakosken Ruukin ympärille.

Haapakosken rautatieasema sijaitsee noin kilometrin kylän itäpuolella. Sen toiminta loppui vuonna 1987.

Haapakosken historia liittyy Suomen teollisuushistoriaan, kylällä sijaitsee 1842 perustettu järvimalmiruukki. Ruukin tehtaan teollinen  toiminta loppui vuonna 2011.

Ruukin alueelle pääsee tutustumaan ohjatuilla kierroksilla. Haapakosken ruukki on Museoviraston luokittelema valtakunnallisesti merkittävä rakennettu kulttuuriympäristö. 

Haapakoskella sijaitsi yksi Pieksämäen ensimmäisistä kouluista. Koulussa oli parhaimmillaan useita satoja oppilaita, mutta tehdastoiminnan hiivuttua koulun oppilasmäärät laskivat, ja 2000-luvulla koulu suljettiin.

## Lähteet
* 

### Viitteet
Leo Funtek

**Leo Funtek** (21. elokuuta 1885 Ljubljana, Itävalta-Unkari – 13. tammikuuta 1965 Helsinki) oli slovenialaissyntyinen, Suomessa elämäntyönsä tehnyt viulisti, pianisti ja kapellimestari. Funtek toimi Sibelius-Akatemian orkesterinjohdon professorina 1950–1955.

Leo Funtekin isä oli professori Anton Funtek. Funtek kävi Laibachin (Ljubljana) kimnaasin ja meni 18-vuotiaana Leipzigiin opiskelemaan Leipzigin yliopistossa ja konservatoriossa. Sieltä hän jatkoi Suomeen opettajansa Hans Sittin kautta ja tuli 21-vuotiaana Robert Kajanuksen orkesterin konserttimestariksi 1906. Funtek toimi Suomessa ensin Helsingin kaupunginorkesterin konserttimestarina ja sitten vuodesta 1909 Viipurin kaupunginorkesterin kapellimestarina. Viipurista hän palasi parin vuoden päästä Helsinkiin konservatorion viulunsoiton opettajaksi.

Ensimmäisen maailmansodan takia Funtek joutui poistumaan Suomesta, sillä Suomi kuului vielä Venäjän keisarikuntaan, joka oli sodassa Itävalta-Unkarin vastapuolella. Sodan jälkeen Funtek palasi Suomeen ja nousi Helsingin kaupunginorkesterin johtoon ja jatkoi edelleen opettajantöitä. Vuonna 1925 Funtek pääsi myös Suomalaisen oopperan 1. kapellimestariksi.

Opettajana Funtek tunnetaan etenkin kapellimestarien kouluttajana. Hänen opetuksessaan nousi useita suomalaisia kapellimestareita, kuten Aarre Hemming, Paavo Berglund, Jorma Panula ja Onni Kelo. Viihdemuusikkona tunnettu Pauli Granfelt oli 1930-luvun lopulla Funtekin viulistioppilaana.

Leo Funtek oli musiikkiarvostelijana muun muassa Svenska Pressen ja Nya Pressen -lehdissä. Hän teki arvostettuja sovituksia kuuluisien säveltäjien teoksista, esimerkiksi Modest Musorgskin sarjasta *[[Näyttelykuvia]]*. Lisäksi hän laati tutkielman itävaltalaisesta säveltäjästä Anton Brucknerista ja teki kapellimestarina Brucknerin sävellyksiä tunnetuiksi Suomessa. Hän esiintyi myös kamarimuusikkona (viulu ja piano) sekä useiden laulajien säestäjänä. Suomen Säveltaiteilijain liiton edustajana Funtek kuului Ahlströmin musiikkirahaston lautakuntaan.

Leo Funtekin puoliso vuodesta 1928 oli laulaja (sopraano) Ingeborg Liljeblad-Funtek.

## Lähteet
*Slovenia-seura ry: Leo Funtek – musiikin monipuolisuusihme
* *Musiikin tietokirja* (toim. Toivo Haapanen ym.). Otava 1948, Helsinki.

## Viitteet
Felice Vinci

**Felice Vinci** (s. 1946) on italialainen ydinvoimainsinööri ja harrastelijahistoriantutkija. Hän on tullut tunnetuksi teoriastaan, jonka mukaan muinainen Kreikka olisi sijainnut Pohjois-Euroopassa. 

Teorian mukaan kreikkalaiset olisivat siirtyneet nykyiseen Kreikkaan ilmaston kylmenemisen takia ja nimenneet uudet asuinpaikkansa vanhojen asuinpaikkojensa mukaan. Niinpä Vincin mukaan alkuperäinen Ateena olisi sijainnut nykyisen Tukholman ja Sparta Turun seudulla, Troija Kiskon Toijassa ja Peloponnesos olisi ollut Jyllannin niemimaa. Vincin teoria perustuu Homeroksen runojen viittauksiin ilmaston kylmyydestä, Odysseuksen matkojen maantieteeseen ja alueen paikannimistöön. Ajatuksen Homeroksen tarinoiden sijoittamisesta pohjoiseen Vinci sai lukiessaan kreikkalaisen historioitsija Plutarkhoksen kuvausta Ogygian saaresta, jossa Odysseus oli Kalypson vankina Plutarkhoksen mukaan saari on vain viiden päivän purjehdusmatkan päässä Britanniasta. 

Vinci on kirjoittanut teorioistaan italiaksi kaksi teosta: *Homericus Nuncius* (1993) ja *Omero nel Baltico* (1995). Jälkimmäisen kirjan esipuheen kirjoitti professori Rosa Calzecchi Onesti, joka on kääntänyt sekä *Odysseuksen* että *Iliaan* italian kielelle. *Omero nel Baltico* on ilmestynyt myös venäjäksi vuonna 2004 ja englanniksi vuonna 2005 nimellä *The Baltic Origins of Homer’s Epic Tales – The Iliad, the Odyssey, and the Migration of Myth*. Vinci on myös täysin vakavissaan suorittanut arkeologisia kaivauksia Toijassa, missä uskoo alkuperäisen Troijan sijainneen.

Felice Vinci on luennoinut teoriastaan Vancouverin ja Riian yliopistoissa vuosina 2002 ja 2005. Keväällä 2005 Vinci piti lyhyen luentosarjan Rooman *[[La Sapienza]]* -yliopiston maantieteen laitoksella, jossa kirja on merkitty kurssikirjaksi. Helmikuussa 2006 Vinci kutsuttiin luennoimaan teoriastaan Padovan yliopistoon Italiaan.

Akateemisten historiantutkijoiden keskuudessa Vincin teoria ei ole juuri saanut kannatusta. Helsingin yliopiston Suomalais-ugrilaisen laitoksen tutkija Santeri Junttila on maininnut Vincin nimistötutkimukset esimerkkinä näennäistieteestä. Erkki Urpilaisen mukaan Vincin teoria perustuu Homeroksen runoissa mainittujen ja Suomen alueella esiintyvien paikannimien satunnaiseen samankaltaisuuteen.

## Lähteet

## Aiheesta muualla
* Kiskoseura.fi
Pietarin konservatorio

**Pietarin konservatorio** ( 'Pietarin valtiollinen Rimski-Korsakov-konservatorio') on Venäjän ensimmäinen julkinen musiikkioppilaitos, joka on nimetty säveltäjä Nikolai Rimski-Korsakovin mukaan.

Konservatorion perusti Anton Rubinštein 1862 ja hän toimi myös konservatorion ensimmäisenä taiteellisena johtajana. Neuvostovallan aikana  konservatorio tunnettiin nimellä *Leningradin konservatorio* (). Neuvostoliiton hajottua nimi muutettiin takaisin alkuperäiseksi. Konservatorion vuonna 1896 valmistunut, kulttuurihistoriallisestikin arvokkaana pidetty päärakennus sijaitsee aivan Pietarin ydinkeskustassa osoitteessa Teatralnaja ploštšad 3. Rakennuksesta löytyy esimerkiksi tila ooppera- ja balettiesityksille ja A. K. Glazunovin mukaan nimetty konserttisali. Naapurikorttelissa sijaitsee kuuluisa Mariinski-teatteri (Marian teatteri).

Konservatoriossa on seitsemän tiedekuntaa, jotka on nimetty sävellyksen, pianon, orkesterimusiikin, vokaalimusiikin ja kuoronjohdon, orkesterinjohdon, musiikkitieteen ja kansanmusiikki-instrumenttien tiedekunniksi.  Vuonna 2013 konservatorio kertoi, että sillä oli yli 1&nbsp;500 opiskelijaa, joista 250 oli ulkomaalaisia.

Tunnettuja Pietarin konservatorion kasvatteja ovat muun muassa Pjotr Tšaikovski, Sergei Prokofjev, Dmitri Šostakovitš, Juri Temirkanov, Mariss Jansons, Andrei Hotejev ja Valeri Gergijev.

Karjalan tasavallan Petroskoissa sijaitseva Petroskoin konservatorio on Pietarin konservatorion sivutoimipiste.

## Pietarin konservatoriossa opiskelleita suomalaisia

* Alma Fohström, oopperalaulaja
* Onni Kelo, kapellimestari
* Tuomas Hannikainen, kapellimestari
* Juhani Lagerspetz, pianisti
* Ollitapio Lehtinen, viulisti
* Sasha Mäkilä, kapellimestari
* Tiitus Mäntynen, kapellimestari
* Mikko Nisula, säveltäjä
* Matti Raekallio, pianisti
* Ernst Linko, pianisti 
* Sonja Halla-aho, näyttelijä 

## Lähteet
Tšekin filharmoninen orkesteri

**Tšekin filharmoninen orkesteri** () on Prahassa toimiva sinfoniaorkesteri.

Tšekin filharmoninen orkesteri aloitti toimintansa Tšekin kansallisoopperan orkesterina, mutta irtautui siitä vuonna 1901. Gustav Mahler johti vuonna 1908 Tšekin filharmonista orkesteria seitsemännen sinfoniansa kantaesityksessä.

## Ylikapellimestarit
*  Ludvík Čelanský (1901&ndash;1903)
*  Vilém Zemánek (1903&ndash;1918)
*  Václav Talich (1919&ndash;1931; 1933&ndash;1941)
*  Rafael Kubelík (1942&ndash;1948)
*  Karel Ančerl (1950&ndash;1968)
*  Václav Neumann (1968&ndash;1989)
*  Jiří Bělohlávek (1990&ndash;1992)
*  Gerd Albrecht (1993&ndash;1996)
*  Vladimir Ashkenazy (1996&ndash;2003)
*  Zdeněk Mácal (2003&ndash;)

## Aiheesta muualla
* Viralliset sivut , 
* František Sláma Archives
EA

**EA** voi tarkoittaa seuraavia asioita:
* Ea, mesopotamialainen veden jumala
*Electronic Arts,  yhdysvaltalainen yhtiö, joka tuottaa ja levittää videopelejä
*ensiapu, ihmisen auttaminen onnettomuustilanteessa.
*Eusko Alkartasuna, baskipuolue
EA Sports

**EA Sports** on Electronic Artsin urheilupelibrändi. Brändin alla julkaistaan muun muassa NHL-, Madden-, NBA- ja FIFA-pelisarjoja. EA Sportsin aiempi motto oli  "If it's in the game, it's in the game", mutta se muutettiin myöhemmin "It's in the game" ja moton äänenä EA Sportsin introvideossa toimii Andrew Anthony.

Vuonna 2011 Forbes listasi EA Sportsin kahdeksanneksi arvokkaimmaksi urheilubrändiksi luettelossaan, arvoltaan 625 miljoonaa dollaria.

## Historia
Toukokuussa 2020 EA ja NFL vahvistivat kuusi vuotta kestävän yksinoikeussopimuksen NFL:n urheilupeleihin. Sopimus antaa EA:lle mahdollisuuden kehittää NFL-pelejä mobiililaitteille. Saman vuoden heinäkuussa ilmoitettiin, että NHL:n TV-otteluissa käytetään EA Sportsin tekaistettuja yleisöääniä aidomman tunnelman luomisessa.

Toukokuussa 2022 EA Sports ilmoitti, että sen yhteistyö FIFAn kanssa päättyy ja seuraavan vuoden peli olisi osa uutta *EA Sports FC* -brändiä. Vuonna 2022 julkaistu *FIFA 23* jäi EA Sportsin viimeiseksi FIFA-nimellä julkaistavaksi.

## Pelit & pelisarjat

## Lähteet

## Aiheesta muualla
* Kotisivut
Merentutkimuslaitos

**Merentutkimuslaitos** (MTL, ) oli vuosina 1918−2008 Liikenne- ja viestintäministeriön alaisuudessa toiminut tutkimuslaitos, jonka tehtävänä oli tuottaa meritieteellistä tietoa päätöksenteon, kansalaisten ja merenkulun tarpeisiin. Sen tunnetuimpia palveluita olivat leväennusteet ja jääkartat. 

Merentutkimuslaitoksen Aranda-tutkimusaluksista viimeinen valmistui vuonna 1989, ja laitoksen lakkauttamisen yhteydessä se siirtyi Suomen ympäristökeskuksen hallintaan.

Merentutkimuslaitos perustettiin vuonna 1918, ja viimeinen toimipaikka oli Helsingin Kumpulassa Dynamicumissa, samassa rakennuksessa kuin Ilmatieteen laitos. Laitos lakkautettiin vuoden 2009 alusta lukien ja sen toiminnot jaettiin Suomen ympäristökeskukseen (SYKE) ja Ilmatieteen laitoksen (IL) kesken. Laitoksen fysikaalinen tutkimus aallokko- ja vedenkorkeuspalveluineen siirrettiin Ilmatieteen laitokseen ja biologinen tutkimus Suomen ympäristökeskuksen yhteyteen perustettuun Merikeskukseen.

Laitos paitsi suoritti ja johti Suomea ympäröivien merien tutkimusta, myös edusti Suomea alan kansainvälisessä yhteistyössä. Sen osastot olivat fysiikan osasto, kemian osasto ja biologian osasto. Tutkimusalus Arandan lisäksi sillä oli kiinteitä rannikkoasemia.

## Lakkauttamiseen liittynyt keskustelu
Merentutkimuslaitos lakkautettiin liikenne- ja viestintäministeri Anu Vehviläisen sekä ympäristöministeri Kimmo Tiilikaisen ajamalla lainmuutoksella 956/2008. Tässä yhteydessä sekä Merentutkimuslaitoksen johto ja henkilökunta että joukko muita alan asiantuntijoita katsoivat, että lakkauttaminen vaarantaisi suomalaisen merentutkimuksen, kuten sitten kävikin Oikeuskansleri arvosteli lainvalmistelua mm. siitä, että vaihtoehtoisia ratkaisuja ei valmistelussa esitetty ja siitä, ettei esitys anna riittävän kokonaisvaltaista informaatiota päätöksenteon pohjaksi. Lakkauttaminen herätti epäilyksiä ja keskustelua myös eduskunnassa, joka kuitenkin hyväksyi lakkauttamisen äänin 86−67.

Lakia perusteltiin mm. sillä, että merentutkimuksen resurssit kasvavat ja Arandan käyttö lisääntyy. Resurssit eivät ole lisääntyneet ja sektoritutkimuksen rahoitusuudistuksen seurauksena olemassa oleviin resursseihinkin on tulossa merkittäviä leikkauksia. Arandan käyttö rajattiin käytännössä 120:een päivään vuodessa. Lain hyväksymisen yhteydessä myös lakkautettiin IL:n johtokunta.

## Johtajat
*Rolf Witting, johtajana 1918–1936
*Erik Palmén, johtajana 1939–1947
*Risto Jurva, johtajana 1947–1953
*Ilmo Hela, johtajana 1955–1975
*Aarno Voipio, johtajana 1975–1989
*Pentti Mälkki, johtajana 1990–2004
*Eeva-Liisa Poutanen, johtajana 2005−2008

## Lähteet

## Aiheesta muualla
*Itämeriportaali 
*Liikenne- ja viestintäministeriön verkkopalvelu 
*Liikenne- ja viestintäministeriön hallinnonala
Siikamäen rautatieasema

**Siikamäen rautatieasema** () on Suomen rataverkolla Pieksämäen kaupungissa Etelä-Savossa -radalla sijaitseva rautatieliikennepaikka. Siikamäen liikennepaikka toimii välisuojastuspisteenä. Liikennepaikka sijaitsee noin neljän kilometrin päässä Siikamäki-Peiposjärven kylän kaakkoispuolella, noin 14 kilometriä Pieksämäen rautatieasemalta itään ja noin 17 kilometriä Huutokosken rautatieasemalta länteen. Liikenteenohjaustoiminnot hoidetaan Pieksämäen ohjauskeskuksesta.

Siikamäki avattiin liikenteelle 1. marraskuuta 1914. Pysäkkirakennus on Thure Hellströmin suunnittelema ja se on todennäköisesti rakennettu vuonna 1913. Rakennusta on laajennettu 1946. Henkilöliikenne lakkautettiin 28. toukokuuta 1989 ja Siikamäen sivuraiteet purettiin 1998. Liikennepaikka lakkautettiin 1. helmikuuta 1999, mutta se avattiin uudelleen välisuojastuspisteenä 6. marraskuuta 2003.

## Lähteet

## Aiheesta muualla
* Vaunut.org: kuvia Siikamäen asemalta
Siikamäki

**Siikamäki** voi tarkoittaa:

;paikkoja:
* Siikamäki-Peiposjärvi, kahden kylän (Siikamäki ja Peiposjärvi) muodostama kyläkokonaisuus Pieksämäellä
* Siikamäki, rautatieasema Pieksämäellä
* Siikamäki, kylä Sonkajärvellä.

;henkilöitä:
* Arvo Siikamäki (1943–2026), suomalainen kuvanveistäjä
Kolmisoppi

**Kolmisoppi** voi tarkoittaa seuraavia:

## Järviä ja lampia

* Kolmisoppi, järvi Kuopion Kolmisopen kaupunginosassa
* Kolmisoppi, järvi Hartolassa ja Joutsassa
* Kolmisoppi, järvi Mikkelin Häkkilässä
* Kolmisoppi, järvi Mäntyharjun Mynttilässä
* Kolmisoppi, järvi Pieksämäen Pitkäkankaalla
* Kolmisoppi, lampi Rautalammilla lähellä Hoikankylää
* Kolmisoppi, lampi Rautalammilla lähellä Myhinkoskea
* Kolmisoppi, järvi Sotkamossa
* Kolmisoppi, järvi Suonenjoella
* Kolmisoppi, järvi Tohmajärvellä

Lisäksi Kolmisoppi-nimisiä järviä ja lampia on Suomessa noin 50.

## Muita paikannimiä
* Kolmisoppi, kaupunginosa Kuopiossa
* Kolmisoppi, kauppakeskus Kuopion Neulalammin kaupunginosassa
* Kolmisoppi, kylä Reisjärvellä
* Kolmisoppi, kylä Siilinjärvellä
* Kolmisoppi, kaupunginosa Suonenjoella

## Henkilöitä

* Mats Kolmisoppi (s. 1976), ruotsalainen kirjailija
* Peter Sunde Kolmisoppi (s. 1978), suomalais-norjalainen tietotekniikan asiantuntija, eräs Pirate Bayn perustajista.

## Katso myös
* Kolmisoppinen
* Kolmperä
* Kolmperänen
* Kolmikkaanjärvi
Kalliuskoski

**Kalliuskoski** on koski Kiiminkijoessa Puolangalla, noin kymmenen kilometriä joen alkulähteestä Kivarinjärveltä alavirtaan. 

## Tietoja koskesta
Kosken niskalle on yhteys seututie 837:ltä metsäautotietä pitkin, joka ylittää Kiiminkijoen kosken kohdalla. Kosken pituus on noin 700 metriä ja se kuuluu Kiiminkijoen erityiskalastuskohteisiin. Hieman koskesta ylävirtaan sijaitsee Kalliuslampi, jonka erottaa joesta pieni laskuoja.

Koski  on myös osa suosittua 21 kilometrin mittaista Kivarinjärvi–Kurimonkoski -melontareittiä. Kalliuskoskeen istutetaan kesäkauden aikana viikoittain pyyntikokoista kalaa, pääasiassa taimenia, harjuksia sekä lohta. Istutusaikana ja rauhoitusaikana kalastus koskella on kielletty. 

Kosken kohdalla on nuotiopaikka varusteineen sekä laavu. 

## Kuvia koskelta

Kuva:Kalliuskoski rapids 1.jpg|Köngäs laavun kohdalla
Kuva:Kalliuskoski rapids 2.jpg|Koskea ylävirtaan
Kuva:Kalliuskoski rapids 3.jpg|Kosken niskaa sillalta
Kuva:Kalliuskoski in summer.jpg|Koskea alavirtaan
Kuva:Kalliuskoski rapids 4.jpg|Nuotiopaikan maisemaa
Hari Seldon

**Hari Seldon** (s. 11&nbsp;988 galaktista ajanlaskua – k. 12&nbsp;069 galaktista ajanlaskua) on Isaac Asimovin Säätiö-sarjassa esiintyvä hahmo. Hän esiintyy *[[Säätiö (romaani)|Säätiön]]* ensimmäisessä luvussa elävänä ja sen jälkeen julkaistuissa kirjoissa (lukuun ottamatta kahta alkuperäistä *Säätiö*-kirjaa edeltäneitä aikoja kuvailevia kirjoja) nauhoitetuissa hologrammeissa. Hänen hahmoansa käsitellään tarkemmin vasta romaanissa *[[Kohti Säätiötä]]*.

## Hahmo

Hari Seldon on matemaatikko, joka on onnistunut kehittämään suurelle yleisölle tuntemattoman tieteenalan, psykohistorian. Sen avulla kyetään laskemaan tulevaisuuden todennäköisin kulku ihmismassojen käyttäytymisen mukaan. Laskelmiensa perusteella Seldon saa tietää, että Galaktinen Imperiumi tulee romahtamaan 500 vuoden sisällä ja Linnunrata tulee ajautumaan 30 000-vuotiseen pimeään aikaan. Myöhemmissä laskelmissaan hän kykenee selvittämään, että pimeä ajanjakso voidaan lyhentää vain tuhatvuotiseksi, jos hän perustaa kaksi Säätiötä Linnunradan vastakkaisiin päihin vaalimaan Galaktisen Imperiumin tietoa. Seldonin suunnitelman mukaan Säätiöstä tulee 1000 vuoden jälkeen muodostumaan uusi Imperiumi. Tätä ennen sen on kuitenkin käytävä läpi useita kriisejä, joita kirjoissa kutsutaan Seldonin kriiseiksi. Aina kriisin aikaan hänen nauhoitettu kuvajaisensa puhuu Aikakammiossa.
Gagauzi

**Gagauzi** tarkoittaa seuraavia asioita:

* gagauzi, Moldovaa ja eräitä muita alueita asuttavan turkinsukuisen kansan jäsen
* gagauzi, gagauzien puhuma turkkilainen kieli.

## Katso myös
Gagauzi liittyy myös seuraavaan:

* Gagauzia, autonominen alue Moldovassa.
Avaruuden merivirrat

**Avaruuden merivirrat** (*The Currents of Space*) on tieteiskirjailija Isaac Asimovin kirjoittama kirja, jonka tapahtumat sijoittuvat kaukaiseen tulevaisuuteen, aikaan, jolloin ihmiskunta on asuttanut Linnunradalla satojatuhansia maailmoja. Teoksen on suomentanut Anja Tuovinen, ja suomennoksen on kustantanut WSOY.

## Juoni
Tarinassa Trantorin imperiumi on alkanut laajeta Linnunradan keskustassa, ja tarinan tapahtumien aikaan se hallitsee noin puolta Linnanradan asutuista maailmoista. Trantorin ongelmana on estää vielä itsenäisten tähtien välisten valtakuntien yhdistyminen sitä vastaan, mikä voisi aiheuttaa äärimmäisen tuhoisan sodan ja estää Trantorin laajeneminen koko Linnunrataa käsittäväksi imperiumiksi.

Tapahtumat keskittyvät Florina-planeetalle, jonka alkuasukkaat ovat naapuriaurinkokunnan Sark-planeetan orjuuttamia.

Florina tuottaa korvaamattoman arvokasta mutta tuntemattomasta syystä vain Florinassa kasvavaa puuvillan kaltaista kyrt-kasvia, jota käytetään muun muassa avaruusalusten moottoreissa ja kalliissa muotivaatteissa.

Kyrt on lujempaa ja hienompaa kuin mikään muu synteettinen tai luonnollinen kuitu, ja siksi se on haluttu ja kallis materiaali kaikkialla Linnunradassa. Sen avulla Sarkin vallanpitäjät ovat rikastuneet ja saaneet vaikutusvaltaa, ja se suojaa Sarkia ja sen etuoikeutettua yläluokkaa Trantorin kasvavalta poliittiselta ja sotilaalliselta vallalta, koska Trantorin viholliset eivät halua kyrtin joutuvan Trantorin käsiin.

Tarina alkaa, kun eräästä Florinan kylästä löydetään heitteille jäänyt ja muistinsa menettänyt muualta kotoisin oleva mies, jota kukaan ei ole ennen nähnyt eikä kukaan tiedä, miten hän on ilmestynyt kylään. Mies ei osaa aluksi edes puhua. Nimen Rik saava mies alkaa ajan myötä muistaa yhä enemmän menneisyydestään ja Florinaa uhkaavasta kauheasta vaarasta.

## Arviointeja
Monet teosta kommentoineet pitävät teosta korkeintaan keskinkertaisena, jos sitä vertaa vaikka alkuperäiseen Säätiö-sarjaan. Teos ei kuitenkaan ole läheskään niin heikko kuin Asimovin Säätiö- ja Robotit-sarjoille kirjoittamamat jatko-osat. Teoksessa on joitain hyviä elementtejä, esimerkiksi pääosin kolmen päähenkilön varaan rakentuva juoni toimii melko hyvin.

## Lähteet
Mercedes-Benz AMG C-Class W203 DTM

**Mercedes-Benz AMG C-Class W203 DTM** oli DTM-sarjan kilpa-auto, jota käytettiin kausina 2005 ja 2006. Myös kaudella 2007 kaksi kuljettajaa kilpaili vuoden 2005 Mercedes-Benz AMG C-Classilla. Sillä voitettiin kaudella 2005 sekä kuljettajien että autonvalmistajien mestaruudet. Kuljettajien mestaruuden vei Gary Paffett. Mercedeksen kanssa valmistajien sarjassa kilpailivat Audi ja Opel.

## Tekniset tiedot
Mitat:
* pituus: 4765 mm
* leveys: 1845 mm
* korkeus: 1255 mm
* akseliväli : 2790 mm
* polttoainetankki : 65 litraa
* paino: 1080 kg kuljettajan kanssa

Moottori:
* V8-moottori 90 asteen kulmassa, 4 venttiiliä/sylinteri
* tehoa suunnilleen 470 hevosvoimaa/7 500 r/min.

## Aiheesta muualla
*http://www.jean-alesi.com 
*http://www.dtm.de
Joukkueenjohtaja

**Joukkueenjohtaja** johtaa asevoimissa noin 30 miehen vahvuista joukkuetta. 

Suomessa joukkueenjohtaja on yleensä nuori upseeri (vänrikki – luutnantti) tai kokenut aliupseeri (ylikersantti – sotilasmestari). 

Komento- ja huoltojoukkueen johtaja voi toimia oman toimensa ohella myös perusyksikön vääpelinä. 

## Joukkueenjohtajat fiktiossa

Tunnettujen sotaromaanien joukkueenjohtajia ovat esimerkiksi Erich Maria Remarquen teoksen *[[Länsirintamalta ei mitään uutta]]* korpraali Himmelstoss, joka toimii kasarmilla joukkueen kouluttajana mutta rintamalla aliupseerina, ja *[[Tuntematon sotilas|Tuntemattoman sotilaan]]* vänrikki Koskela.

Elokuvissa esiintyviä joukkueenjohtajia ovat muun muassa *[[Rukajärven tie]]n* luutnantti Perkola ja *Platoon Leaderin* luutnantti Jeff Knight.
Latvia Eurovision laulukilpailussa

**[[Latvia]]** on osallistunut **[[Eurovision laulukilpailu]]un** vuodesta  lähtien. Paras sijoitus on vuodelta , jolloin Latviaa edustanut Marie N voitti kilpailun kappaleella ”I Wanna”. Toistaiseksi parhaan pistemäärän Latvialle on tuonut vuoden  edustaja Aminata kappaleellaan ”Love Injected”. Hän keräsi finaalissa 186 pistettä sijoittuen kuudenneksi. Latvia on jäänyt viimeiseksi vuosien , , ,  ja  semifinaaleissa. 

Latviassa Euroviisut esittää tv-kanava LTV1.

Latvia on esiintynyt latvian kielellä vain kerran, vuonna . Vuonna  laulukielenä oli italia ja vuonna  venäjä.

## Sijoitukset

#### Kaksivaiheinen loppukilpailu
Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.

#### Kaksi semifinaalia
Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.

#### Uusi pisteidenlaskujärjestelmä
Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1–8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.
Nelson de la Rosa

**Nelson de la Rosa** (6. syyskuuta 1968 – 22. lokakuuta 2006) oli dominikaanilainen lyhytkasvuinen näyttelijä. Hän oli 72 senttimetrin (joidenkin lähteiden mukaan vain 68 cm:n) mittainen.

De la Rosa aloitti elokuvanäyttelijänuransa Italiassa vuonna 1988 elokuvassa *Quella villa in fondo al parco*. 1990-luvulla hän nousi kuuluisuuteen esiintyessään venezuelalaisen Venevisionin televisio-ohjelmassa *[[Sabado Sensacional]]* sekä myöhemmin Don Franciscon *[[Sábado Gigante]]ssa* ja muissa Univisionin ohjelmissa. Hän saavutti laajamittaista suosiota latinalaisen Amerikan maissa. Noina aikoina hän myös meni naimisiin ja sai pojan.

Vuonna 1996 de la Rosalla oli pieni rooli elokuvassa *[[Tohtori Moreaun saari]]*, missä hän esiintyi mm. yhdessä Marlon Brandon kanssa. Hänen on sanottu olleen inspiraation lähde *[[Austin Powers]]* -elokuvien Mini-Me-hahmolle. 

## Lähteet

## Aiheesta muualla
*
Klas Larsson Fleming

**Klas Larsson Fleming** (1592&ndash;1644) oli amiraali ja maaherra.

Klas Flemingin isä oli Lars Fleming, Lauri Hermansson; ja äitinsä oli Kankaisten Horneja, joten hän myös polveutui Stålarmeista ja Kurki-suvusta. Hän toimi valtaneuvoksena ja myös Tukholman ylikäskynhaltijana ja kaatui Femernin meritaistelussa.

Hänen palveluksensa ja ansioidensa johdosta kuningatar 26. maaliskuuta 1651 korotti hänen lapsensa vapaaherroiksi ja -herrattariksi, suvun päämiehenä oli hänen poikansa Herman Klaunpoika Fleming. Heidän sukunsa jatkuu tähän päivään saakka, eli ei ole sammunut. Ruotsissa elää edelleen *vapaaherra Fleming af Liebelitz* -nimisiä ihmisiä.

Tukholman Kungsholmenilla sijaitseva Fleminggatan on nimetty Klas Flemingin mukaan.
## Lähteet
* 
## Katso myös
* Fleming (suku)
Shabba Ranks

**Shabba Ranks** (oik. **Rexton Rawlston Fernando Gordon**, s. 17. tammikuuta 1966 Sturgetown, Saint Ann, Jamaika) on jamaikalainen ragga-artisti. 

Shabba oli suosituin artisti lajityypissään ennen Shaggya. Hän teki yhteistyötä monien tunnettujen brittiläisten ja yhdysvaltalaisten alan henkilöiden kuten KRS Onen, Chubb Rockin, Coccoa Tean, Crystalin, Mykal Rosen, Johnny Gillin ja jopa rock and rollin pioneerin Chuck Berryn kanssa.

Shabba Ranksin tunnetuin kappale hänen kotimaansa ulkopuolella on ”Mr. Loverman”. Muita suosittuja kappaleita ovat muun muassa  ”Respect”, ”No Mama Man”, ”Get Up Stand Up and Rock”, ”Caan Dun” ja ”Ting A Ling”. Useiden kappaleiden sanoitukset olivat alatyylisiä ja jyrkästi homoseksuaalisuutta vastustavia, mihin myös hänen lopullinen kansainvälinen läpimurtonsa kariutui. Shabba ei kuitenkaan ollut ainoa lajissaan, vaan homofobiset näkemykset kuuluvat melko olennaisena osana myös muiden suosittujen jamaikalaisten ragga-artistien kuten Buju Bantonin, Beenie Manin, Elephant Manin ja Sizzlan kappaleiden sanoituksiin. Kiistellystä maineestaan huolimatta Shabba Ranks sai kaksi Grammy-palkintoa.
Anhydridit

**Anhydridit** ovat kemiallisia yhdisteitä, joiden voidaan ajatella muodostuvan H<sub>2</sub>O-molekyylin poistamisella. Esimerkiksi kaksi etikkahappomolekyyliä () muodostavat etikkahappoanhydridin ():

Lisäksi esimerkiksi natriumoksidi on natriumhydroksidin anhydridi, koska

:2 NaOH = Na2O + H2O

ja rikkitrioksidi on rikkihapon anhydridi:

:H<sub>2</sub>SO<sub>4</sub> = SO3 + H2O

## Anhydridit orgaanisessa kemiassa

Anhydridit orgaanisessa kemiassa ovat lähinnä happoanhydridejä, eli karboksyylihapon johdannaisia. Ne muodostavat alkoholien kanssa estereitä nukleofiilisen substituutioreaktion S<sub>N</sub>2 kautta, jossa alkoholin hydroksyyliryhmän happiatomin yksinäinen elektronipari hyökkää karbonyyliryhmän C-O hylkivälle π*-orbitaalille.

Happoanhydridit ovat tyypillisesti reaktiivisempia, eli nukleofiilit reagoivat niiden kanssa paremmin kuin muut karboksyylijohdannaiset, kuten amidit tai esterit. Tämä on seurausta hapen elektroneita vetävästä ominaisuudesta. Se vetää elektroneita pois karbonyylistä kasvattaen positiivista osittaisvarausta hiilellä ja siten kasvattaen sähköstaattista vetovoimaa nukleofiilin ja karbonyylin välillä. Happi myös luovuttaa elektroneita karbonyyliin, mutta sen elektronitiheyttä vetävä vaikutus on vahvempi tässä tapauksessa.

Veden kanssa reagoidessaan happoanhydridit muodostavat niitä vastaavia karboksyylihappoja. Esimerkiksi etikkahappoanhydridi muodostaa etikkahappoa. Anhydridit ovatkin tehokkaita veden sitojia, eli kuivaavia reagenssejä.

Etikkahappoanhydridiä käytetään myös aspiriinin valmistuksessa. Se lisää asetyyliryhmän salisyylihappoon, josta tuotteena on asetyylisalisyylihappo, eli aspiriini. Anhydridin käyttö on tehokkaampaa, koska etikkahapon käyttö tuottaa vettä, joka voi hydrolysoida tuotteen. Anhydridistä valmistetaan asyliumioni (engl. *acylium ion*) esimerkiksi Friedel–Crafts-asyloinnilla. Asyliumioni jatkaa reaktiota, johtaen asetyyliryhmän lisäykseen. Asyliumionin valmistus anhydridistä alla:

## Epäorgaanisia happoanhydridejä
Yleiskaavaltaan H*x*EO*y* tyypillisen epäorgaanisen happi­hapon täysin dehydratoitunut yhdiste on EO*y*-*x*/2 tai E2O2**y*-*x*.

## Anhydridit biologisissa järjestelmissä
Suurienergiaiset biokemialliset molekyylit, kuten ATP ovat anhydridejä.

:

## Lähteet
*
Luettelo kevyimmistä tähdistä

**Luettelo kevyimmistä tunnetuista tähdistä** massan mukaan. Mittayksikkönä on Jupiterin massa.

## Katso myös
* Luettelo raskaimmista tähdistä
Desiderius

**Desiderius** (myös Daufer tai Dauferius, k. 786) oli langobardien viimeinen kuningas. Hän oli kuninkaana 757–774.

Edellisen kuninkaan Aistulfin kuoltua Desiderius keräsi joukkoja tuekseen noustakseen valtaistuimelle. Aistulfin veli ja edeltäjä Ratchis yritti myös saada kruunun, mutta Desiderius tukahdutti tämän yrityksen nopeasti ja asetti itsensä kuninkaaksi.

Desideriuksen tytär Gerperga (tai Desiderata) oli naimisissa Kaarle Suuren kanssa, mutta Desideriuksen kiista paavi Hadrianus I:n kanssa johti välirikkoon Kaarlen kanssa. Kaarle Suuri valloitti langobardien valtakunnan ja julistautui langobardien kuninkaaksi. Desiderius karkotettiin luostariin, jossa hän kuoli noin 786.

## Lähteet
Edyta Górniak

**Edyta Anna Górniak** (s. 14. marraskuuta 1972 Ziębice) on puolalainen laulaja.

Górniak oli vuonna 1994 Puolan ensimmäinen edustaja Eurovision laulukilpailussa. Hän toi maalle sen toistaiseksi korkeimman sijoituksen, toisen sijan, kappaleella *[[To nie ja]]*. Górniak solmi vuonna 1996 levytyssopimuksen EMIn kanssa. Vuonna 2002 hän vaihtoi levy-yhtiönsä Virginiin.

Górniakin esikoisalbumi *Dotyk* vuodelta 1995 ylitti myynnillään Puolassa platinalevyrajan nelinkertaisesti. Sitä myytiin yli miljoona kappaletta.

## Diskografia
### Albumit
* *Dotyk* (1995)
* *Edyta Górniak* (1997)
* *Live '99* (1999)
* *Invisible* (2002)
* *Dotyk - Złota Kolekcja* (2004)
* *Edyta Górniak - Dyskografia* (2006)
* *E.K.G.* (2007)
* Zakochaj się na Święta w kolędach (2008)

### Singlet
* *[[To nie ja|Once in a Lifetime / To nie ja]]* (1994)
* *When You Come Back to Me* (1997)
* *Anything* (1998)
* *One & One* (1999)
* *Linger* (1999)
* *Impossible* (2003)
* *The Story So Far* (2003)
* *Whatever It Takes* (2003)

## Lähteet

## Aiheesta muualla
* Viralliset sivut  
* Forum
Corry Brokken

**Corry Brokken** (3. joulukuuta 1932 Breda – 2. kesäkuuta 2016) oli alankomaalainen laulaja, joka voitti vuoden 1957 Eurovision laulukilpailun kappaleella ”Net als toen”. Hän osallistui myös vuosien 1956 ja 1958 kilpailuun. Vuonna 1956 Brokken kilpaili kappaleella *Voorgoed Voorbij*, jonka sijoitusta ei tiedetä, koska tuona vuonna vain voittaja julkaistiin. Vuonna 1958 Brokken kilpaili kappaleella *[[Heel de wereld]]*, joka sijoittui jaetulle yhdeksännelle ja viimeiselle sijalle. Brokken on ainoa artisti, joka on sijoittunut Eurovision laulukilpailussa sekä ensimmäiseksi että viimeiseksi. Vuonna 1976 hän toimi kilpailun juontajana.

Corry Brokken alkoi vuonna 1976 lukea lakia ja hänestä tuli tuomari vuonna 1988.

## Lähteet

## Aiheesta muualla
André Claveau

**André Claveau** (17. joulukuuta 1915 Pariisi – 4. heinäkuuta 2003 Brassac, Tarn) oli ranskalainen laulaja ja näyttelijä. Hänestä tuli ensimmäinen miespuolinen Eurovision laulukilpailun voittaja vuonna 1958 kappaleella *"*Dors, mon amour*"*, jonka oli säveltänyt Pierre Delanoë ja sanoittanut Hubert Giraud.
Ali Saïdi-Sief

**Ali Saïdi-Sief** (; s. 15. maaliskuuta 1978 Constantine, Algeria) on algerialainen kestävyys- ja keskimatkojen juoksija.

Saïdi-Sief ylsi suurimpaan saavutukseensa Sydneyn olympialaisissa 2000, kun hän juoksi 5 000 metrin juoksussa toiseksi. Seuraavana vuonna Edmontonin MM-kilpailuissa hän oli jälleen 5&nbsp;000 metrillä toinen, mutta kärähti kisan jälkeen doping-testissä nandrolonin käytöstä ja menetti mitalinsa. Hän sai tapauksesta kahden vuoden kilpailukiellon. 

Kilpailukieltonsa jälkeen hän on palannut radalle ja sijoittui Ateenan olympialaisissa 2004 5&nbsp;000 metrillä kymmenenneksi ja Helsingin MM-kisoissa 2005 viidenneksi. Pekingin olympialaisissa 2008 Saïdi-Sief jäi 5&nbsp;000 metrillä alkueriin.

## Lähteet

## Aiheesta muualla
*
Teddy Scholten

**Dorothea Margaretha (Teddy) Scholten-van Zwieteren** (11. toukokuuta 1926 Rijswijk, Alankomaat – 8. huhtikuuta 2010 Rijswijk, Alankomaat) oli alankomaalainen laulaja. Hän voitti vuoden 1959 Eurovision laulukilpailun kappaleella "Een beetje", jonka oli säveltänyt Dick Schallies ja sanoittanut Willy van Hemert.

1940-luvulla hän tapasi Henk Scholtenin, joka lauloi duossa Scholten & Van ’t Zelfde. He menivät naimisiin vuonna 1947. 1950- ja 1960-luvuilla Scholten oli esiintymässä ja juontamassa useissa televisio-ohjelmissa. Uransa laulajana hän päätti 1970-luvun puolivälissä.

Scholten kuoli 83-vuotiaana lyhyen sairauden jälkeen.

## Lähteet

## Aiheesta muualla
Jacqueline Boyer

**Jacqueline Boyer** (oik. **Jacqueline Ducos**, s. 23. huhtikuuta 1941) on ranskalainen laulaja. 

Hänen vanhempansa Jacques Pills ja Lucienne Boyer olivat laulajia.

Boyer voitti vuoden 1960 Eurovision laulukilpailun kappaleella "Tom Pillibi", jonka oli säveltänyt André Popp ja sanoittanut Pierre Cour.

## Lähteet
Jean-Claude Pascal

**Jean-Claude Pascal**, oikealta nimeltään **Jean-Claude Villeminot**, (24. lokakuuta 1927 Pariisi – 5. toukokuuta 1992 Pariisi) oli ranskalainen laulaja ja näyttelijä.

Pascal edusti kahdesti Luxemburgia Eurovision laulukilpailussa. Hän voitti vuoden 1961 kilpailun kappaleella ”Nous les amoureux”. Hän oli toinen kilpailun voittanut miessolisti vuoden 1958 voittajan André Claveaun jälkeen. Kappaleen oli säveltänyt Jacques Datin ja sanoittanut Maurice Vidalin. Kaksikymmentä vuotta myöhemmin Pascal osallistui vuoden 1981 kilpailuun ja sijoittui yhdenneksitoista kappaleella ”C’est peut-être pas l’Amérique”. 

Pascal julkaisi vuonna 1986 omaelämäkertansa *La Beau masque*. Hän kuoli Pariisissa vuonna 1992.

## Filmografia
**Un grand patron*
**Quattro rose rosse*
**Ils étaient cinq*
**Le Jugement de Dieu*
**Le Plus heureux des hommes*
**Le Rideau cramoisi*
**La Forêt de l’adieu*
**Un caprice de Caroline chérie*
**Alerte au sud*
**La Rage au corps*
**Les Enfants de l’amour*
**Le Coeur frivole ou La galante comédie*
**Le Chevalier de la nuit*
**Si Versailles m’était conté*
**Le Grand jeu*
**I Tre ladri*
**Les Mauvaises rencontres*
**Le Fils de Caroline chérie*
**Milord l’Arsouille*
**La Châtelaine du Liban*
**Le Salaire du péché*
**Las Lavanderas de Portugal*
**Guinguette*
**Pêcheur d’Islande*
**Le Fric*
**Die Schöne Lügnerin*
**Préméditation*
**Les Arrivistes*
**La Encrucijada*
**Le Rendez-vous*
**La Salamandre d’or*
**Vol 272*
**Poppies Are Also Flowers*
**Comment ne pas épouser un milliardaire*
**Las 4 bodas de Marisol*
**Indomptable Angélique*
**Angélique et le sultan*
**Unter den Dächern von St. Pauli*
**Au théâtre ce soir: Les Français à Moscou*
**Le Temps de vivre, le temps d’aimer*
**Le Chirurgien de Saint-Chad*
**Liebe läßt alle Blumen blühen*
**Au théâtre ce soir: Adieu Prudence*

## Aiheesta muualla
* 
* 
*
Paistaminen

**Paistaminen** on ruoan kypsentämistä kuumalla pinnalla kuuman rasvan avulla. Paistinrasvana voidaan käyttää voita, margariinia tai kasviöljyä. Paistamista pannulla ilman rasvaa sanotaan *paahtamiseksi* tai *pariloimiseksi*. Paistamiseksi kutsutaan myös ruoan kypsentämistä uunissa. Esimerkiksi sianruhon takaraajoista saatava kinkku paistetaan uunissa, samoin leivät ja kakut.

Keittämisessä, jossa ruoka-aine on upotettuna veteen, maitoon tai muuhun runsaasti vettä sisältävään nesteeseen, veden lämpötila voi nousta korkeintaan sataan asteeseen, mutta paistorasva voi olla paljon kuumempaa (noin 200–250&nbsp;°C). Siksi paistettavan tuotteen pinnassa sokeri karamellisoituu tuottaen ruskeaa väriä, ja osa muista aineista saattaa hiiltyä. Paistetun perunan ja lihan pinta on ruskea, keitetyn lihan pinta jää harmahtavaksi. Paistorasvan lämpötilasta riippuu, kuinka syvälle rasva tunkeutuu ja kuinka rapea pinnasta tulee. Uppopaistamisessa paistettava tuote, esimerkiksi ranskalaiset perunat, upotetaan kokonaan rasvaan. Friteerauksessa tuote kastetaan vehnäjauhopohjaiseen taikinaan ennen uppopaistamista.

## Lähteet

## Aiheesta muualla
Islanti Eurovision laulukilpailussa

**[[Islanti]]** on osallistunut **[[Eurovision laulukilpailu]]un** vuodesta 1986, jolloin tekniikka mahdollisti yhteydet myös etäiseen saarivaltioon. Maa ei osallistunut vuosien 1998 ja 2002 kilpailuihin. Islanti vetäytyi vuoden 2026 kilpailusta protestina Israelin osallistumisen vuoksi. RÚV ei suostu kilpailemaan, koska Israel saa olla mukana samalla, kun Gazan sota on käynnissä.

Islanti ei ole vielä voittanut Eurovision laulukilpailua kertaakaan, mutta sen korkein sijoitus on toinen sija, jonka Selma Björnsdóttir saavutti vuonna 1999 kappaleellaan *”*All Out of Luck*”*. Islannin korkein pistesaavutus (218) on vuodelta 2009, jolloin maata edusti Yohanna kappaleellaan *”*Is It True?*”*, jolloin maa oli myös toinen.

Islanti esitti kappaleensa islanniksi, kunnes  kielisäännön vapautuessa laulukieleksi vaihtui englanti. Vuoden  viisussa kuultiin hiukan ranskaa. Islantia kuultiin jälleen pitkästä aikaa vuonna  ja jälleen vuonna 2019. Maan parhain pistemäärä on vuodelta , kun Daði & Gagnamagnið saivat 378 pistettä.

## Sijoitukset

#### Kaksivaiheinen loppukilpailu
Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.

#### Kaksi semifinaalia
Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.

#### Uusi pisteidenlaskujärjestelmä
Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1–8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.

## Kapellimestarit
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Islannin kappaleet esitettiin ilman orkesterisäestystä vuosina 1988 ja 1989.

## Lähteet
Isabelle Aubret

**Isabelle Aubret**, oik. **Thérèse Coquerelle** (s. 27. heinäkuuta 1938 Lille, Ranska) on ranskalainen laulaja ja entinen kilpavoimistelija. 

Aubret voitti vuoden 1962 Eurovision laulukilpailun kappaleella "Un premier amour", jonka oli säveltänyt Claude-Henri Vic ja sanoittanut Roland Stephane Valade. Hän osallistui myös vuoden 1968 Eurovision laulukilpailuun kappaleella "La source" ja sijoittui kolmanneksi. 

Aubret voitti vuonna 1958 Ranskan kansallisen voimistelun mestaruuden. 

## Diskografia
* *Isabelle Aubret* 1969
* *Liberté* 1981
* *Le monde chante* 1984
* *Vague à l'homme* 1987 
* *1989* 1989
* *Vivre en flèche* 1990
* *Allez allez la vie (live)*1990 
* *In Love* 1991
* *Coups de cœur* 1992 
* *Isabelle Aubret chante [[Louis Aragon|Aragon]]* 1992
* *Isabelle Aubret chante [[Jean Ferrat|Ferrat]]* 1993
* *C'est le bonheur* 1993
* *Elle vous aime* (kokoelma) 1995
* *Isabelle Aubret chante [[Jacques Brel|Brel]]* 1995
* *Isabelle Aubret chante pour les petits et les grands* 1997 
* *Changer le monde* 1997
* *Parisabelle* 1999
* *Le paradis des musiciens* 2001
* *Bobino* 2001 (live) 2001

## Lähteet

## Aiheesta muualla
* Viralliset sivut
Frida Boccara

**Frida Boccara** (29. lokakuuta 1940 Casablanca, Marokko – 1. elokuuta 1996 Pariisi, Ranska) oli marokkolaissyntyinen ranskalainen laulaja. 

Boccara voitti vuoden 1969 Eurovision laulukilpailun kappaleella ”Un jour, un enfant”, jonka oli säveltänyt Emil Stern ja sanoittanut Eddy Marnay. 

Boccara kuoli keuhkosairauteen vuonna 1996.
Kv

**Kv** tarkoittaa seuraavia:

* kansainvälinen, kv., eri kansojen tai valtioiden välinen
* kaupunginvaltuusto, kv, kaupungin ylin päättävä elin
* 
* kevyt, kv, aseen painoluokka
* keskusvarikko, KV, Suomen puolustusvoimien keskusvarikkojen lyhenne jatkosodan jälkeen
* 
* 
* Kouvolan rautatieasema, liikennepaikkalyhenne Kv, rautatieasema Suomessa
* Kragerø Blad Vestmar, KV, norjalainen paikallislehti
* Krokvikin rautatieasema, liikennepaikkalyhenne Kv, rautatieasema Ruotsissa
* kunnanvaltuusto, kv, kunnan ylin päättävä elin
* Köchelin luettelo, KV, saksan sanoista *Köchel-Verzeichnis*, luettelo Mozartin teoksista
* Norjan rannikkovartioston alus, KV, nimen osa.
* KV-sarja,  Neuvostoliiton marsalkka Kliment Vorošilovin mukaan nimetty panssarivaunusarja toisessa maailmansodassa.

## Katso myös
Aihepiiriin liittyy myös seuraava:

* Keilaveikot-49, KV-49, suomalainen urheiluseura.
Niamh Kavanagh

**Niamh Kavanagh** (s. 13. helmikuuta 1968) on irlantilainen laulaja.

Kavanagh voitti vuoden 1993 Eurovision laulukilpailun kappaleella ”In Your Eyes”, jonka oli säveltänyt ja sanoittanut Jimmy Walsh. Kappale julkaistiin myös singlenä. Se pääsi Irlannin singlelistojen kärkeen ja myös Isossa-Britanniassa 24. sijalle. Kavanagh edusti Irlantia toisen kerran Eurovision laulukilpailussa 2010 kappaleella ”It’s For You”. Hän pääsi semifinaalista jatkoon, mutta jäi finaalissa sijalle 23.

Kavanagh on esiintynyt *[[The Commitments]]* -elokuvan soundtrackilla.

## Lähteet
Linda Martin

**Linda Martin** (s. 17. huhtikuuta 1947) on irlantilainen laulaja ja televisiojuontaja, joka aloitti uransa irlantilaisessa Chips-yhtyeessä vuonna 1969.

Martin on osallistunut Eurovision laulukilpailuun kahdesti, vuosina 1984 ja 1992. Jo vuonna 1984 hän sijoittui toiseksi kappaleella ”Terminal 3”, mutta kahdeksan vuotta myöhemmin hän voitti kilpailun Johnny Loganin säveltämällä ja sanoittamalla kappaleella ”Why Me?”.

Martin juonsi RTÉ:n *[[The Lyrics Board]]* -show’ta ja toimi yhtenä *[[You're a Star]]in* ja *[[You're a Star Charity Special]]in* tuomareista.